Mann knivstukket i Trondheim
Politiet fikk en oppringning om knivstikkingen i 4.30-tiden, skriver Adressa. - Han hadde blitt knivstukket og har pådratt seg det vi må kunne kalle moderate skader, opplyser operasjonsleder Ebbe Kimo i Sør-Trøndelag politidistrikt til avisa. Mannen befant seg på Byåsen og ble kjørt til sykehus med ambulanse. Politiet jobber i morgentimene tirsdag med å finne gjerningspersonen, som de mener å vite identiteten til. Politiet kjenner foreløpig ikke til bakgrunnen for knivstikkingen.
En mann slapp unna med moderate skader etter at han ble knivstukket i Trondheim natt til tirsdag. Politiet leter etter gjerningspersonen.